钦定古今图书集成/明伦汇编/闺媛典/第278卷 > 皇清十一 > 周𬭎妻杨氏
## 钦定古今图书集成/明伦汇编/闺媛典/第278卷 > 皇清十一 > 周𬭎妻杨氏

按《长沙府志》：“杨氏，宁乡人，司马杨九嶷长女，同里周司农长子孝廉𬭎妻。年十七归周，事翁姑尽孝。姑疾笃，酷暑躬侍药饵，衣不解带，数月，焚香祝天，愿以身代。寒灯夜月，勉夫勤读登贤书。戊子冬，𬭎殁于兵。杨毁容破面，痛不欲生，重以舅姑命，留未亡身二十馀年。抚四子和熊画荻，以遗书课之，俱成名。”